**Թուրք-արգենտինական հարաբերություններ**, երկկողմ դիվանագիտական հարաբերություններ Արգենտինայի և Թուրքիայի միջև։ Արգենտինան դեսպանատուն ունի Անկարայում, իսկ Թուրքիան՝ Բուենոս Այրեսում։ Երկու կողմերի միջև կան որոշակի խնդիրներ, քանի որ Ֆոլկլենդյան կղզիների հարցով Թուրքիան աջակցում է ՆԱՏՕ-ի իր գործընկեր Մեծ Բրիտանիային, իսկ Արգենտինայի կառավարությունը պաշտոնապես ճանաչել է Հայոց ցեղասպանությունը։

Պատմություն և դիվանագիտական հակասություններ
-------------------------------------------

Նախագահներ Քրիստինա Ֆերնանդես դե Կիրչները և Աբդուլա Գյուլը Անկարայում, 2011 թվական
Երկու երկրների միջև հարաբերությունները սրվել են Ֆոլկլենդյան պատերազմի ժամանակ, երբ Թուրքիան հայտարարեց լիակատար աջակցություն ՆԱՏՕ-ի իր գործընկեր Մեծ Բրիտանիային։ 1992 թվականին Արգենտինայի նախագահ Կարլոս Մենեմը պաշտոնական այցով ժամանել է Թուրքիա՝ դառնալով Հարավային Ամերիկայի առաջին նախագահը, ով պաշտոնական այցով ժամանել է Թուրքիա։ 2007 թվականի ապրիլի 24-ին Արգենտինայի խորհրդարանը վավերացրել է «Մարդկանցից միջև հանդուրժողականության և հարգանքի օր՝ հայ ժողովրդի կրած ցեղասպանության հիշատակին» վերնագրով օրենսդրական որոշմանը, որով Արգենտինայի Հանրապետությունը դատապարտեց Օսմանյան կայսրության տարածքում տեղի ունեցած Հայոց Ցեղասպանությունը։ Թուրքիան դատապարտել և ժխտել է արգենտինական խորհրդարանի կողմից ընդունված բիլը՝ նշելով, որ օրենսդրական ակտի ընդունումը «ոչ էթիկական է և հեռու իրականությունից»։ 2007 թվականին Բուենոս Այրեսում Թուրքիայի դեսպան Հայրի Հայրեթ Յալավը, առկա իրավիճակի վերլուծության նպատակով, հետ է կանչվել ԱԳՆ։ Բացի այդ, Թուրքիան հայտարարել է, որ վերանայելու է Արգենտինայի հետ երկկողմ հարաբերությունները։

Մինչ Արգենտինայի ազգային կոնգրեսի կողմից հայոց ցեղասպանությունը դատապարտող ակտի ընդունումը, Թուրքիայի և Արգենտինայի հարաբերությունները եղել են լավ մակարդակի վրա։ Միջազգային բազմաբնույթ հարցերի վերաբերյալ, որոնք քննարկվել են ՄԱԿ-ի շրջանակներում, երկրները հիմնականում համակարծիք են եղել։ Բրիտանական ԶԼՄ-ները գրել են, որ Բուենոս Այրեսում թուրքական դեսպանատան գործունեությունը էֆֆեկտիվ չէ և նպատակամիտված չէ ոչ միայն Արգենտինայի, այլև Հարավային Ամերիկայի երկրների փոխհարաբերությունների կայուն զարգացմանը։ Թուրք-արգենտինական գործընկերության ֆոնդը, որը հիմնվել է Արգենտինայում, նպաստում է երկու ազգերի միջև մշակութային փոխանակմանը, կազմակերպում է թուրքական խոհանոցի վերաբերյալ դասընթացներ, թուրքերենի սեմինարներ։ Բացի այդ, անվճար դասընթացներ են կազմակերպվում նաև աղքատների համար։

Առևտրային հարաբերություններ
---------------------------

Երկրների միջև ստորագրվել են առևտրատնտեսական համագործակցության վերաբերյալ համաձայնագիր։ 2008 թվականին Թուրքիայից Արգենտինա արտահանումը կազմել է 35 միլիոն ԱՄՆ դոլար, այն դեպքում, երբ Արգենտինայից Թուրքիա արտահանումը կազմել է 221 միլիոն ԱՄՆ դոլար։ Արգենտինան Լատինական Ամերիկայում իր մեծությամբ Թուրքիայի երրորդ առևտրական գործընկերն է՝ Բրազիլիայից և Մեքսիկայից հետո։

Այցելություններ
---------------

| Հյուր | Հյուրընկալող երկիր | Այցելության վայր | Այցելության ամսաթիվ |
| --- | --- | --- | --- |
| Արգենտինա նախագահ Կարլոս Մենեմ | Թուրքիա նախագահ Թուրղութ Օզալ | Չանքայա նստավայր, Անկարա | Մայիսի 8-11, 1992 |
| Թուրքիա նախագահ Սուլեյման Դեմիրել | Արգենտինա նախագահ Կարլոս Մենեմ | Կասա Ռոսադո, Բուենոս Այրես | Ապրիլ, 1995 |
| Արգենտինա նախագահ Քրիստինա Ֆերնանդես դե Կիրչներ | Թուրքիա նախագահ Աբդուլա Գյուլ | Անկարա և Ստամբուլ | Հունվարի 20–21, 2011 |

Ծանոթագրություններ
------------------

1. ↑  "Turkey's relations with Argentina under scrutiny". Today.Az. 2007 թ․ փետրվարի 15. Retrieved 2009 թ․ օգոստոսի 13.
2. ↑  
"Turkish Community in Buenos Aires". Turkish Daily News. 2007 թ․ մարտի 20. Արխիվացված է the original 2009 թ․ սեպտեմբերի 23-ին. Retrieved 2009 թ․ օգոստոսի 18.
3. ↑  "TURKEY SEEKS TO INCREASE TRADE WITH LATIN AMERICA". Eurasia Daily Monitor Volume. 2008 թ․ ապրիլի 23. Retrieved 2009 թ․ օգոստոսի 13.

Արտաքին հղումներ
----------------

* Արգենտինայի դեսպանատունը Թուրքիայում
* Թուրքիայի դեսպանատունը Արգենտինայում